Curg mediile de 10 la Bacalaureat, după examinarea contestaţiilor.
Numărul contestaţiilor este 49.115 anul acesta, faţă de 55.980 anul trecut. Rata de promovare la examenul de bacalaureat este de 75,2%, după corectarea contestaţiilor. Numărul mediilor de 10 acrescut la 222, cu 60 mai multe decât înainte de contestaţii.
Rata de promovare la examenul de bacalaureat este de 75,2%, după corectarea contestaţiilor, spune, vineri, ministrul Educaţiei, Mihai Cîmpeanu."Numărul contestaţiilor este 49.115 anul acesta, faţă de 55.980 anul trecut. Urmare a acestor contestaţii, în continuare au fost schimbate foarte multe note. E vorba de 30.377 de note care au fost mărite în urma contestaţiilor, iar 15.986 note micşorate şi 2.752 de note au fost nemodificate. Luând în calcul toate aceste aspecte prezentate, rata de promovare la bacalaureat sesiunea iunie 2022 este de 75,2%", spune Mihai Cîmpeanu.El spune că rata de promovare este cu 1,2% mai mare faţă de rezultatele iniţiale."Este clar că avem foarte multe lucruri de îmbunătăţit în procesul de evaluare", adaugă ministrul Educaţiei.Potrivit acestuia, la o raportare la promoţia curentă, 80% dintre candidaţi au promovat.El mai precizează că a crescut şi numărul mediilor de 10, ajungând la 222."A crescut şi numărul mediilor de 10. A crescut la 222. Avem încă 60 de medii de 10 peste cele 162 de medii de 10 înainte de contestaţii", a mai spus ministrul Sorin Cîmpeanu.Peste 86% din medii s-au modificat cu mai puţin de un punct. În cele mai multe cazuri, diferenţe mari au fost la probele de limba română şi istorie."Am avut şi 120 de lucrări cu mai mult de două puncte diferenţă. Din aceste 120 de lucrări, acolo unde s-a efectuat corectarea digitală, în judeţul Călăraşi, am avut o singură notă modificată cu mai mult de 2 puncte. Jumătate din aceste diferenţe mari provine din patru judeţe: Maramureş – 22 de note schimbate, Ialomiţa şi Argeş cu câte 12 note schimbate, Constanţa – 10 note schimbare. În total 56 din 120", a mai spus ministrul Cîmpeanu.